Dražba – Dvojizbový byt č. 4, 1.p., vchod č. 39, na ulici Československej armády v meste Kremnica. Vypočítaná podlahová plocha vrátane pivnice je 66,91 m2. Vzhľadom na skutočnosť, že hodnotené nehnuteľnosti neboli sprístupnené, ohodnotenie predmetu dražby bolo vykonané v zmysle § 12 ods.3 zákona č.527/2002 o dobrovoľných dražbách, v znení neskorších predpisov ("ohodnotenie možno vykonať z dostupných údajov, ktoré má dražobník k dispozícii"). Z dôvodu neumožnenia vykonania obhliadky nie je možné určiť presné technické ani dispozičné riešenie ohodnocovaných nehnuteľností, rovnako ani ich užívaciu schopnosť. Byt je v pôvodnom stave. Vnútorné úpravy povrchov sú vyhotovené z vápennej omietky, realizovaný je drevený obklad stien. Podlaha je v izbách z drevených parkiet, v kuchyni laminátová, v sociálnych zariadeniach a predsieni je keramická dlažba. Výplne otvorov sú z drevených zdvojených okien s vonkajšími plastovými roletami, dvere sú hladké osadené v oceľových zárubniach. Elektroinštalácia je svetelná. Vykurovanie je tor. V kúpeľni je osadená smaltovaná vaňa, keramické umývadlo, oddelená stienkou je záchodová Zdrojom teplej vody je elektrický zásobník TÚV. misa. V kuchyni je osadená kuchynská zostava na báze dreva, sporák so sklokeramickou doskou, digestor. V kúpeľni je osadená smaltovaná vaňa, keramické umývadlo, oddelená stienkou je záchodová misa. Vstup je zo spoločných priestorov do predsiene, z ktorej je vstup do dvoch izieb, kuchyne, sociálnych zariadení. V suteréne sa nachádza pivnica. Bytový dom sa nachádza je situovaný východne od mesta. Prístup do domu je z miestnej komunikácie a autom z hlavnej cesty smerom na Nevolné. Bytový dom postavený v roku 1949 sa nachádza v zástavbe rodinných domov a bytových domov rovnakého typu, ktoré patria medzi vyhľadávané lokality na bývanie. V okolí domu sú plochy na parkovanie, záhradky, posedenia. Objekt je obdĺžnikový, má suterén, prízemie a jedno poschodie, jeden vchod so schodišťom pre šesť bytov. Objekt je založený na základových pásoch s hydroizoláciou. Nosný systém tvorí konštrukčná sústava tvorená pozdĺžnym systémom ako dvoj trakt, stropné prefabrikáty hr.250 mm. Konštrukčná výška podlaží je 2 850 mm. Nosné múry sú v 1.PP z kameňa, vrchná časť murovaná tehlová s hr.60 cm, priečky sú hr. 30 cm., schodisko železobetónové prefabrikované, schodnicové, dvojramenné s povrchovou úpravou terazzo. Strecha je sedlová, krov je s ležatou stolicou. Krytina je z betónovej tašky BRAMAC, klampiarske konštrukcie vymenené pri obnove strechy. Vonkajšia úprava fasády je z vápennej omietky. Vnútorná úprava stien je zo štukovej omietky. Podlaha je z keramickej dlažby. Dom má hromozvod. Elektroinštalácia je svetelná aj motorická s hlavným rozvádzačom v spoločných priestoroch. Vykurovanie bytov je pre každý byt samostatné. V dome je zavedená plynoinštalácia. V zmysle zákona č. 182/1993 Z.z. o vlastníctve bytov a nebytových priestorov, v znení neskorších právnych predpisov: spoločnými časťami domu sú: časti domu nevyhnutné na jeho podstatu a bezpečnosť, najmä základy domu, strechy, chodby, obvodové múry, priečelia, vchody, schodištia, spoločné terasy, podkrovia, povaly, vodorovné nosné a izolačné konštrukcie a zvislé nosné konštrukcie, spoločnými zariadeniami domu sú: zariadenia, ktoré sú určené na spoločné užívanie a slúžia výlučne tomuto domu, a to aj v prípade, ak sú umiestnené mimo domu. Takýmito zariadeniami sú najmä výťahy, práčovne a kotolne vrátane technologického zariadenia, sušiarne, kočíkarne, spoločné televízne antény, bleskozvody, komíny, vodovodné, teplonosné, kanalizačné, elektrické, telefónne a plynové prípojky.